## Pravilnik o potpori za pokriće troškova prehrane studenata

### NN 58/2001 (29.6.2001.), Pravilnik o potpori za pokriće troškova prehrane studenata

# MINISTARSTVO ZNANOSTI I TEHNOLOGIJE

340

Teme­ljem članka 145. stavak 2. Zakona o visokim učilištima (»Narodne
novine«, broj 59/96 – pročišćeni tekst, 14/00, 67/00, 94/00 i 129/00), ministar
znanosti i tehnologije donosi

## PRAVILNIK

### O POTPORI ZA POKRIĆE TROŠKOVA PREHRANE STUDENATA

OPĆE ODREDBE

Članak 1.

Ovim Pravilnikom utvrđuju se kriteriji, način ostvariva­nja i korište­nja
prava studenata na potporu Ministarstva znanosti i teh­no­logije (u da­lj­njem
tekstu: Ministarstvo) za pokriće troškova pre­hrane studenata.

STUDENTSKA ISKAZNICA

Članak 2.

(1) Studentska iskaznica je studentska isprava kojom se dokazuje status
studenta.

(2) Pravo na studentsku iskaznicu imaju redoviti i izvanredni studenti
dodiplomskog studija na visokim učilištima u Republici Hrvatskoj.

(3) Studentsku iskaznicu izdaje ustanova visoke naobrazbe koja izvodi
studije (u da­lj­njem tekstu: visoko učilište) na koje je student upisan.
Izuzetak su studenti iz međunarodne razmjene, strani držav­ljani kojima
iskaznicu izdaje Ministarstvo znanosti i tehnologije.

(4) Student koji je upisan na dva visoka učilišta ima pravo samo na
jednu studentsku iskaznicu, a izdaje je visoko učilište koje je student prvo
upisao. Ukoliko student tom studentskom iskaznicom ne ostvaruje pravo na
potporu, a upisom drugog visokog učilišta to pravo može ostvariti izdaje mu se
druga studentska iskaznica, a prva se poništava.

(5) Visoko učilište upisanom studentu dodje­ljuje trajan jedinstveni
matični broj akademskog građanina (JMBAG).

(6) Studentska iskaznica je dimenzije 55 mm x 85 mm.

(7) S lica studentske iskaznice nalazi se oznaka X, naziv ustanove koja
ju je izdala, jedinstveni matični broj akademskog građanina, ime, prezime,
fotografija i potpis vlasnika.

(8) S naličja studentske iskaznice nalazi se magnetska traka s upisanim
brojem iskaznice, imenom i prezimenom vlasnika, te opće upute za korište­nje
studentske iskaznice koje glase: »Stu­dent­ska iskaznica je identifikacijska
kartica studenata u Republici Hrvatskoj. Iskaznica je vlasništvo izdavača i na
zahtjev mora biti vra­ćena. Korište­nje iskaznice nakon prestanka va­ljanosti i
dava­nje iskaznice na korište­nje drugoj osobi je osnova za kaznenu
odgovornost. Gubitak iskaznice korisnik je dužan prijaviti izdavaču.«, te na
engleskom jeziku: »This document is an official identification card of students
in Croatia.«

(9) Primitkom studentske iskaznice student potpisuje opće i posebne
uvjete korište­nja potpore za pokriće troškova prehrane studenata, koji su u
skladu s ovim Pravilnikom.

(10) Student snosi troškove
izdava­nja studentske iskaznice.

(11) Upis i ažurira­nje
podataka o statusu i pravima studenata provodi visoko učilište sukladno ovom
Pravilniku.

(12) Studentska iskaznica
vrijedi do kraja studija, a ­njenu va­ljanost obnav­lja visoko učilište
evidentira­njem upisa akademske godine odnosno semestra.

(13) Gubitak ili ošteće­nje
studentske iskaznice student je dužan prijaviti visokom učilištu koje će na
zahtjev studenta izdati novu studentsku iskaznicu.

(14) U opravdanim slučajevima
na zahtjev studenta visoko učilište će izdati privremenu studentsku iskaznicu
koja vrijedi do izdava­nja nove studentske iskaznice.

(15) Po isteku studentskih
prava student je dužan studentsku iskaznicu dati na ponište­nje visokom učilištu
koje ju je izdalo.

(16) Dava­nje studentske iskaznice na korište­nje drugoj osobi ili korište­nje
nakon prestanka va­ljanosti osnova je za ste­govnu odgovornost i oduzima­nje
iskaznice.

Baza podataka o studentima

Članak 3.

(1) Visoko učilište prilikom
prvog upisa studenta upisuje podatke o studentu u središ­nju digitalnu bazu
podataka o studentima (u da­lj­njem tekstu: baza podataka).

(2) Evidentira­njem upisa
studijske godine ili semestra u bazu podataka slijede sva prava studenata koja
se odnose na potporu za pokriće troškova prehrane studenata.

(3) Visoko učilište je obvezno
pravovremeno upisati u bazu podataka svaku promjenu statusa studenta kao što su
ispis sa studija, prekid studija, diplomira­nje i sl.

(4) Visoko učilište snosi sve
troškove koji nastaju korište­njem studentske iskaznice za podatke koje ne
unese točno i pravovremeno.

(5) Bazu podataka vodi Centar
za autorizaciju prava Sveu­čiliš­nog računskog centra u Zagrebu (u da­lj­njem
tekstu: CAP).

(6) CAP daje mjesečna izvješća
o pruženim uslugama u vezi potpore za pokriće troškova prehrane studenata svih
davate­lja usluga na način da pojedinačna izvješća o pruženim uslugama dostav­lja
svakom davate­lju usluga, a skupno izvješće o pruženim uslugama dostav­lja
Ministarstvu.

(7) CAP nije ovlašten za mije­nja­nje podataka u bazi podataka, osim u
slučajevima propisanim ovim Pravilnikom ili drugom odlukom Ministarstva.

(8) U slučaju zlorabe studentske iskaznice CAP je ovlašten na dojavu
studenta, davate­lja usluga ili visokog učilišta privremeno obustaviti pravo na
korište­nje studentske iskaznice za korište­nje prava na potporu za pokriće troškova
prehrane studenata.

Korisnici potpore

Članak 4.

(1) Pravo na potporu za pokriće
troškova prehrane studenata imaju redoviti studenti dodiplomskog studija koji
studiraju na javnim visokim učilištima u skladu s odredbama članka 7. ovog
Pravilnika (u da­lj­njem tekstu: korisnici).

(2) Pravo iz stavka 1. ovoga članka
pod istim uvjetima imaju i strani držav­ljani ako je to određeno međunarodnim
ugovorom ili odlukom Ministarstva.

(3) Korisnicima iz stavka 2.
ovog članka se iznos prava i traja­nje prava utvrđuje odlukom Ministarstva.

(4) Korisnik studentskom
iskaznicom ostvaruje pravo na potporu za pokriće troškova prehrane studenata.

Traja­nje potpore

Članak 5.

(1) Korisnici koji studiraju uz potporu Ministarstva ili sami plaćaju
redoviti studij ostvaruju pravo na potporu za pokriće tro­š­kova prehrane u
skladu s odredbama članka 7. ovog Pravilnika.

(2) U traja­nje prava na potporu za pokriće troškova prehrane ne uračunava
se vrijeme mirova­nja obveza prema članku 64. stav­ku 1. Zakona o visokim učilištima.

Namjena potpore

Članak 6.

(1) Potpora za pokriće troškova prehrane studenata namije­njena je za
pokriće dijela troškova osobne dnevne prehrane korisnika.

(2) Korisnici imaju pravo  na
potporu za pokriće dijela samo onih troškova prehrane koji su ostvareni u
restoranima s kojima Ministarstvo sklopi ugovor o pruža­nju usluga studentske
prehrane (u da­lj­njem tekstu: davate­lji usluga).

Ostvariva­nje prava i opse­g
potpore

Članak 7.

(1) Korisnici imaju pravo na potporu za pokriće dijela troš­kova
prehrane u različitim iznosima ovisno o razini prava, koja osigurava potporu za
odgovarajući broj kompletnih obroka dnevno.

(2) Kompletan obrok, u smislu ovog Pravilnika, je složeni ob­rok koji
davate­lj usluga  može ponuditi
studentima, a sastoji se od na­jviše pet jela: juha, glavno jelo, prilog,
salata i desert.

(3) Pojedinačno jelo, u smislu ovog Pravilnika, je jelo koje da­vate­lj
usluga može ponuditi studentima za prehranu, a koje je sastavni dio kompletnog
obroka. Svako pojedinačno jelo spada u točno jednu od kate­gorija: juha, glavno
jelo, prilog, salata ili desert.

(4) Obračunska cijena kompletnog obroka je veličina koju donosi ministar
i primje­njuje se onda kada se prava studenta žele izraziti kao novčani iznos.

(5) Drugi prehrambeni
proizvod, u smislu ovog Pravilnika, je jelo koje nije sastavni dio kompletnog
obroka i čija cijena s ura­čunatim PDV-om ne prelazi obračunsku cijenu
kompletnog obroka. Drugi prehrambeni proizvod spada točno u jednu od kate­go­rija:
jednostavno jelo, mliječni proizvod i piće.

(6) Dodatno jelo je jelo koje
nije sastavni dio kompletnog ob­ro­ka i čija cijena s uračunatim PDV-om prelazi
obračunsku cijenu kompletnog obroka.

(7) Razine prava označavaju
se simbolima 1, 2, 2.5 i 3.

(8) Razina prava 1, 2, 2.5 i
3 znači pravo na potporu za jedan, dva, dva i pol i tri kompletna obroka
dnevno. Pravo na potporu dodje­ljuje se redovitom studentu koji studira za
vrijeme propisanog traja­nja studija, pri čemu ukupno traja­nje studija može
biti najviše za trećinu du­lje od propisanog traja­nja studija, odnosno do
konca akademske godine u kojoj taj rok istječe. Pravo na potporu ne pripada
studentu koji nakon ponav­lja­nja neke godine studija ponovno ponav­lja istu
godinu, čak ni u slučaju kad je statutom visokog učilišta i za takvog studenta
predviđen status redovitog studenta.

(9) Visoko učilište utvrđuje
razinu prava 1 odnosno pravo na potporu za jedan kompletan obrok dnevno
korisniku s prebivališ­tem u županiji u kojoj je sjedište visokog učilišta ako
za pojedine županije nije drukčije određeno posebnom odlukom ministra znanosti
i tehnologije zbog geografskih, prometnih i drugih razloga.

(10) Visoko učilište utvrđuje
razinu prava 2 odnosno pravo na potporu za dva kompletna obroka dnevno:

– korisniku koji ima
prebivalište izvan županije (ili izvan pod­ručja koje je odredio ministar
znanosti i tehnologije posebnom odlukom) u kojoj je sjedište visokog učilišta,

– studentu iz međunarodne
razmjene, stranom držav­ljanu, upisanom na visoko učilište u statusu redovitog
studenta, koji je i stipendist Ministarstva.

(11) Visoko učilište utvrđuje
razinu prava 2.5 odnosno pravo na potporu za dva i pol kompletna obroka dnevno:

– korisniku koji je smješten
u studentskom domu na teme­lju potvrde studentskog centra o smještaju u
studentskom domu,

– korisniku s izrazito niskim
socijalnim statusom s prebi­va­lištem izvan županije (ili izvan područja koje
je odredio ministar znanosti i tehnologije posebnom odlukom) u kojoj je sjedište
visokog učilišta na teme­lju rješe­nja koje izdaje Ministarstvo uz pribav­ljeno
rješe­nje ili potvrdu nadležnog ureda Ministarstva rada i socijalne skrbi.

(12) Visoko učilište utvrđuje
razinu prava 3 odnosno pravo na potporu za tri kompletna obroka dnevno:

– korisniku vrhunskom sportašu
s prebivalištem izvan županije (ili izvan područja koje je odredio ministar
znanosti i tehnologije posebnom odlukom) u
kojoj je sjedište visokog učilišta na teme­lju rješe­nja koje Hrvatski
olimpijski odbor dostav­lja visokom učilištu i potvrde o prebivalištu.

(13) Ministarstvo može
korisniku dodijeliti pravo na potporu različitu od kriterija iz prethodnih
stavaka ovoga članka u posebnim slučajevima kada troškove prehrane snosi pravna
osoba izvan sustava visoke naobrazbe.

Članak 8.

Studenti izvanrednog studija, studija uz rad i strani držav­ljani koji
nisu stipendisti Ministarstva nemaju pravo na potporu za pokriće troškova
prehrane, ali pomoću studentske iskaznice ostvaruju pravo na prehranu kod davate­lja
usluga uz plaća­nje pune cijene obroka.

OdreĐiva­nje cijena u
restoranima
studentske prehrane

Članak 9.

(1) Cijene kompletnih obroka,
pojedinačnih jela, drugih prehrambenih proizvoda i dodatnih jela, kao i obračunska
cijena kompletnog obroka utvrđuju se odlukom Ministarstva za s­ljedeću
akademsku godinu, a najkasnije do 1. listopada, na teme­lju:

– normativa utroška hrane,

–  analize cijene prehrambenih proizvoda i

–  analize cijena i troškova pripreme jela.

(2) Ministarstvo donosi
odluku o cijenama iz 1. stavka ovog članka na teme­lju:

– miš­lje­nja stručne
ustanove za područje prehrane,

– miš­lje­nja Povjerenstava
za kontrolu prehrane studenata.

(3) Ministarstvo može
korigirati cijene iz 1. stavka ovog članka na teme­lju službeno objav­ljenih
podataka Državnog zavoda za statistiku o promjeni kreta­nja indeksa troškova života.
Korekciju cijena može Ministarstvo izvršiti ako se indeks troškova života
promijeni za 3%.

Visina potpore

Članak 10.

(1) Potpora Ministarstva za
pokriće dijela troška

– kompletnog obroka

– pojedinačnog jela,

– drugog prehrambenog
proizvoda i

– dodatnog jela

iznosi 73.65% cijene.

(2) Potporu iz stavaka 1.
ovog članka korisnicima dodje­ljuje Ministarstvo izravnim plaća­njem davate­lju
usluga, a razliku do pune cijene snosi korisnik pri korište­nju usluge.

(3) Dnevno pravo studenta računa
se tako da se broj kompletnih obroka iz razine prava pomnoži s dijelom obračunske
cijene kompletnog  obroka koji pokriva
Ministarstvo (73.65% obračun­ske cijene). Mjesečno pravo dobiva se množe­njem
dnevnog prava s brojem dana u mjesecu. Kod studenata koji imaju pravo na jedan
obrok dnevno kao broj dana u mjesecu uzima se broj dana bez subota, nedje­lja i
državnih praznika. Za ostale studente broje se svi dani u mjesecu.

(4) Maksimalni dnevni novčani
iznos za pokriće dijela troškova prehrane korisnika ne može biti viši od četverostrukog
opse­ga dnevnog prava.

(5) Korisnik potpore može
ostvariti pravo na potporu za pokriće dijela troška prehrane pod uvjetom da:

– je saldo dovo­ljan da
pokrije iznos potpore Ministarstva,

– ukupan novčani iznos
potpore Ministarstva u tom danu ne prelazi četverostruko dnevno pravo,

– broj pojedinačnih jela iz iste kate­gorije (juha, glavno jelo, itd...)
u tom obroku (ručak, večera) ne prelazi pet,

– broj drugih prehrambenih proizvoda u skupini mliječnih proizvoda i pića
u tom obroku ne prelazi pet.

Evidentira­nje stjeca­nja i koriŠte­nja
prava

Članak 11.

(1) Prava korisnika na
potporu za pokriće troškova prehrane poči­nju teći upisom godine ili semestra
studija.

(2) Evidentira­njem upisa
godine ili semestra studija u bazi podataka visokog učilišta korisniku se u
središ­nju bazu podataka upisuje ­nje­gova razina prava na potporu za pokriće
troškova pre­hrane, a u skladu sa člankom 7. ovog Pravilnika.

(3) Novčani iznos mjesečnog
prava dodje­ljuje se unaprijed prvog dana u mjesecu za cijeli mjesec, a u
skladu s razinom prava iz stavka 2. ovog članka.

(4) Korisnici koji upisuju
godinu studija imaju pravo na potporu za pokriće troškova prehrane u razdob­lju
od 1. listopada, do 15. listopada s­ljedeće akademske godine osim u razdob­lju
od 15. srp­nja do 31. kolovoza.

(5) Korisnici koji upisuju
zimski semestar studija imaju pravo na potporu za pokriće troškova prehrane u
razdob­lju od 1. listopada do 5. ožujka akademske godine, a upisom ­ljetnog
semestra od 1. ožujka do 15. listopada s­ljedeće akademske godine osim u razdob­lju
od 15. srp­nja do 31. kolovoza.

(6) Ukoliko korisnik upisuje
semestar ili godinu studija nakon 1. listopada odnosno 1. ožujka tada mu prava
poči­nju teći danom upisa.

(7) Neiskorištena prava određena
stavkom 3. ovog članka mogu se prenositi na s­ljedeće dane s time da ukupni
iznos akumuliranog prava ne može iznositi više od mjesečnog prava.

Davate­lji usluga studentske
prehrane

Članak 12.

(1) Davate­lji usluga
studentske prehrane su pravne osobe s kojima Ministarstvo sklopi ugovor o pruža­nju
usluga studentske prehrane.

(2) Ministarstvo će sklopiti
ugovore o pruža­nju usluga studentske prehrane samo s onim pravnim osobama koje
mogu osigurati visoku razinu studentske prehrane, te s onim pravnim osobama
koje mogu osigurati uvjete za korište­nje struč­njaka za organizaciju kako bi
se efikasnije organizirala studentska prehrana i sma­njili redovi u
restoranima.

(3) Ministarstvo će sklopiti
ugovore o pruža­nju usluga studentske prehrane u restoranima u sastavu
studentskih centara.

(4) Ministarstvo može
sklopiti ugovor o pruža­nju usluga studentske prehrane i u restoranima koji
nisu u sastavu studentskih centara.

(5) Ugovorom o pruža­nju
usluga studentske prehrane utvrđuju se prava i obveze Ministarstva i davate­lja
usluga u vezi s pruža­njem i korište­njem usluga studentske prehrane.

(6) Davate­lji usluga
studentske prehrane trebaju osigurati visoku razinu studentske prehrane. Davate­lji
usluga obvezni su u strukturi stalno zaposlenog kuharskog osob­lja imati
glavnog kuhara, SSS, s najma­nje 5 godina radnog iskustva u struci, te obvezom
stručnog usavršava­nja svake 3 godine, o čemu je davate­lj usluga obavezan
podastrijeti dokaze kod sklapa­nja ugovora o pruža­nju usluge.

(7) Obvezni dio svakog
ugovora je:

– popis i cijene kompletnih
obroka izračunatih na teme­lju normativa za kompletan obrok za koji je odobrena
potpora Ministarstva,

– popis pojedinačnih jela,
normativa za svako jelo i poje­di­nač­nih cijena svakog jela izračunatih na
teme­lju normativa za koje je odobrena potpora Ministarstva,

– popis drugih prehrambenih
proizvoda i dodatnih jela s cijenama koje će davate­lj usluga posluživati, a za
koje je odobrena potpora Ministarstva,

– obveza davate­lja usluga da
glavnom kuharu i kuharima, a po mogućnosti i pomoćnom osob­lju, osigura u
razdob­lju od 15. srp­nja do 1. rujna tekuće godine prisustvo na stručnom tečaju
za ku­hare,

– specifikacija računalno-komunikacijske
infrastrukture potrebne za uk­ljučiva­nje restorana u informacijski sustav
studentske prehrane koju je davate­lj usluga dužan osigurati, odnosno uvjeti
najma i održava­nja računalne opreme koju davate­lj usluga unajm­ljuje od
Ministarstva,

– način izdava­nja računa
koji davate­lj usluga dostav­lja Ministarstvu,

– način i uvjeti plaća­nja
usluga na koje se obvezuje Ministarstvo.

Obveze davate­lja usluga

Članak 13.

(1) Davate­lji usluga
studentske prehrane u restoranima mogu posluživati samo jela i napitke koji su
propisani ugovorom.

(2) Svaki davate­lj usluga
obvezan je dnevno ponuditi barem 3 kombinacije kompletnog obroka, te 1
kompletan ve­getarijanski obrok, osim ako to ugovorom nije drugačije određeno.

(3) Davate­lj usluga može
nuditi druge prehrambene proizvode, te dodatna jela koja nisu sastavni dio
kompletnog obroka.

(4) Ministarstvo će davate­lju
usluga priznati troškove izdava­nja hrane samo za one količine i vrste hrane
koje su u skladu s ovim Pravilnikom.

(5) Davate­lj usluga obvezan
je pri pruža­nju usluga studentske prehrane utvrditi identitet korisnika.

(6) U slučaju da pri pruža­nju
usluga studentske prehrane da­va­te­lj usluga utvrdi neovlašteno korište­nje
studentske iskaznice obvezan je odmah o zlorabi studentske iskaznice dojaviti
CAP-u i vi­sokom učilištu, a troškove hrane snosi osoba koja je neovlašteno
koristila studentsku iskaznicu.

(7) Davate­lj usluga je dužan
Povjerenstvu za kontrolu prehrane studenata omogućiti nadzor nad pruža­njem
usluga.

Članak 14.

(1) Davate­lj usluga
studentske prehrane ispostav­lja Ministarstvu račun za pružene usluge na teme­lju
izvješća o ostvarenim uslugama studentske prehrane koje davate­lj usluga mjesečno
dobiva iz CAP-a.

(2) Izvješće iz CAP-a je
sastavni dio računa.

Obveze CAP-a

Članak 15.

(1) Sva jela koja davate­lji usluga mogu posluživati u restoranima s
pripadajućim cijenama evidentirana su u bazi podataka u CAP-u.

(2) CAP jednom mjesečno davate­ljima usluga dostav­lja pojedinačno izvješće,
a Ministarstvu skupno izvješće o ostvarenim uslugama studentske prehrane koje
sadrži s­ljedeće podatke:

– količine i cijene utrošenih jela,

– ukupnu cijenu utrošenih jela,

– iznos troškova (s uk­ljučenim porezom na dodanu vrijednost za
obveznike),

– iznos koji podmiruje Ministarstvo.

Povjerenstva za kontrolu
prehrane studenata

Članak 16.

(1) Povjerenstva za kontrolu
prehrane studenata (u da­lj­njem tekstu: Povjerenstva) obav­ljaju poslove iz
svoje nadležnosti u sastavu od šest članova. Osniva se više Povjerenstava u
skladu s potrebama učilišnih centara.

(2) Ministar imenuje tri člana
Povjerenstva koji su predstavnici Studentskog zbora na prijedlog Studentskog
zbora, tri člana Povjerenstva koji su predstavnici Ministarstva, od kojih je
jedan struč­njak iz područja nutricionizma, jedan iz područja prehrambene
tehnologije, te jedan predstavnik strukovnog udruže­nja ugosti­te­lj­sko-hote­lijerske
djelatnosti.

(3) Ministar imenuje
predsjednika i članove Povjerenstva na vrijeme od dvije godine.

(4) Član Povjerenstva razriješit
će se dužnosti na koju je imenovan:

– ako sam zatraži razrješe­nja,

– ako mu prestane status
studenta,

– ako ne ispu­njava dužnosti člana
Povjerenstva.

(5) U slučaju razrješe­nja člana
Povjerenstva ministar imenuje novog člana.

(6) Troškove za rad
Povjerenstva osigurava Ministarstvo u svom proračunu u okviru pozicije
sredstava za transfere za studentski standard.

NadleŽnost Povjerenstva za
kontrolu prehrane studenata

Članak 17.

(1) Povjerenstvo na zahtjev
Ministarstva:

– daje miš­lje­nje o cijenama
obroka,

– daje miš­lje­nje pri
odabiru, otkaziva­nju i drugim pita­njima u vezi s davate­ljima usluga
studentske prehrane,

– predlaže nove vrste obroka
za prehranu studenata,

– predlaže suvremene načine
priprema­nja i servira­nja obroka za prehranu studenata,

– daje preporuke o strukturi
i sastavu obroka, vodeći računa o suvremenim sazna­njima u području prehrane,

– daje miš­lje­nje o ostalim
pita­njima u vezi prehrane studenata.

(2) Osim navedenog,
Povjerenstvo u surad­nji s predstavnicima studentskih zborova sveučilišta,
veleučilišta i visokih škola:

– prati izvrše­nje obveza
davate­lja usluga u pogledu normativa i kvalitete jela koja davate­lji usluga
studentske prehrane poslužuju u restoranima,

– prati izvršava­nje odredbi
odluke iz članka 2. stavka 9. ovog Pravilnika,

– ukazuje na nepravilnosti u izvršava­nju obveza davate­lja i korisnika
usluga i pridržava­nju odredbi odluke iz članka 2. stavke 9. ovog Pravilnika.

ArbitraŽa

Članak 18.

(1) U slučaju da ne prihvati miš­lje­nje Povjerenstva za kontrolu
prehrane studenata o promjeni cijena usluga, Ministarstvo će imenovati posebno
arbitražno tijelo koje čine dva predstavnika Hrvatskog studentskog zbora i dva
predstavnika davate­lja usluga koji traže promjenu cijena i jedan neovisni struč­njak
za koje­g obje strane moraju dati suglasnost za imenova­nje u arbitražu.

(2) Odluke arbitražnog povjerenstva su obvezujuće.

Kaznene odredbe

Članak 19.

(1) Korisnici
potpore čine prekršaj:

– ako daju
studentsku iskaznicu na korište­nje drugoj osobi i u drugim slučajevima koji su
navedeni u članku 2. stavak 16.,

– ako koriste
pravo na potporu za pokriće dijela troškova prehrane suprotno odredbama u članku
10. ovog Pravilnika.

(2) Visoko učilište
čini prekršaj:

– ako ne upisuje
istinite podatke o studentu i ne obavi druge rad­nje prema odredbama članka 3.
ovog Pravilnika.

(3) Davate­lji
usluga čine prekršaj:

– ako ne osiguraju
visoku razinu studentske prehrane u skladu s odredbama u članku 12., 13. i 14.
ovog Pravilnika.

(4) Rješava­njem
prekršaja iz stavka 1. i 2. ovog članka bavi se Etičko povjerenstvo.

(5) Ministar
imenuje predsjednika i članove Etičkog povje­renstva na vrijeme od dvije
godine, koje u svom sastavu ima tri člana, od kojih je jedan predstavnik
Ministarstva, jedan predstavnik studenata i jedan predstavnik davate­lja
usluga.

(6) Razrješe­nje člana
Etičkog povjerenstva i zamjena člana re­­gulira se na način definiran u članku
16. stavcima 4. i 5.

Prijelazne i zavrŠne odredbe

Članak 20.

(1) Ministarstvo će u roku od
mjesec dana od dana stupa­nja na snagu ovoga Pravilnika donijeti naputak o načinu
izdava­nja studentske iskaznice.

(2) Davate­lji usluga
studentske prehrane obvezni su s Ministarstvom sklopiti ugovore o pruža­nju
usluga studentske prehrane u roku od dva mjeseca od dana stupa­nja na snagu
ovoga Pravilnika.

Članak 21.

(1) Ovaj Pravilnik stupa na
snagu 1. listopada 2001. godine. Odredbe članka 7. i 10. ovog Pravilnika počet će
se primje­njivati danom stupa­nja na snagu Pravilnika, dok će se ostale odredbe
početi primje­njivati u svakom visokoučilišnom centru čim se ispune tehničke
mogućnosti za korište­nje studentskih iskaznica.

(2) Ovaj će se Pravilnik
primje­njivati do 31. siječ­nja 2002. godine, nakon če­ga će se provesti
reevaluacija ­nje­govih učinaka na studentski standard, te će se Pravilnik
uskladiti s rezultatima provedene reevaluacije.

Članak 22.

Stupa­njem na snagu ovog Pravilnika prestaju važiti sve dosadaš­nje
odluke ministra znanosti i tehnologije u vezi s potporom prehrane studenata.

Klasa: 602-01/01-5/125
Urbroj: 533-01-01-1
Zagreb, 25. lip­nja 2001.

Ministar
**prof. dr. sc. Hrvoje Kra­ljević**, v. r.

if !supportEmptyParas endif

Pravilnik, NN 58/2001-940